《次韵吴应奎解嘲》
宋代·陈著

两别因循久酿疑，其如老病骨累累。
心铭自勒家庭苦，手绠曾累坎井危。
吠雪有声非我累，仰天无愧要相知。
交情须看寒松柏，傲尽春风桃李时。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。